Diari Oficial de la Generalitat Valenciana


Sumari del DOGV 5400, del 01-12-2006 (2006/13337)

RESOLUCIÓ de 6 de novembre del 2006, del President del Consell Jurídic Consultiu de la Comunitat Valenciana, per la qual es creen fitxers informatitzats de dades de caràcter personal en l'àmbit del Consell Jurídic Consultiu.
--------------------------------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/res/2006/11/06/(1)/dof/vci/html**

### Dades del document

Número de DOGV
:   5400

Data del DOGV
:   01-12-2006

Secció del DOGV
:   I. DISPOSICIONS GENERALS

Número del document
:   2006/13609


Data del document
:   06-11-2006

Organisme emissor
:   Consell Jurídic Consultiu de la Comunitat Valenciana

Tipus de document
:   Resolució

Anàlisi jurídica

 Descriptors 

:   * Consell Jurídic Consultiu de la Comunitat Valenciana
    * dades personals
    * base de dades
    * legislació
    * administració regional

RESOLUCIÓ de 6 de novembre del 2006, del President del Consell Jurídic Consultiu de la Comunitat Valenciana, per la qual es creen fitxers informatitzats de dades de caràcter personal en l'àmbit del Consell Jurídic Consultiu. [2006/13875]  
La Llei Orgànica 15/1999, de 13 de desembre, de Protecció de Dades de Caràcter Personal resulta d'aplicació a les dades de caràcter personal registrades en suport físic, que les faça susceptibles de tractament, i a tota modalitat d'ús posterior d'eixes dades pels sectors públic i privat, segons el que disposa l'article 2 apartat primer de la disposició legal esmentada.  
Segons l'article 3 de la Llei mencionada tenen la consideració de dades de caràcter personal qualsevol informació concernent persones físiques identificades o identificables, i s'ha d'entendre per fitxer tot conjunt organitzat de dades de caràcter personal, qualsevol que fóra la forma o modalitat de la seua creació, emmagatzemament, organització i accés. A l'efecte d'aplicació de la Llei indicada, també el precepte citat considera com a tractament de dades aquelles operacions i procediments tècnics de caràcter automatitzat o no, que permeten l'arreplegada, gravació, conservació, elaboració, modificació, bloqueig i cancel·lació, així com les cessions de dades que resulten de comunicacions, consultes, interconnexions i transferències.  
En particular, l'article 20 de la Llei Orgànica disposa que la creació, modificació o supressió dels fitxers de les administracions públiques només podran fer-se per mitjà de disposició general publicada en el Boletín Oficial del Estado o diari oficial corresponent.  
D'altra banda, el Decret 96/1998, de juliol, del Govern Valencià, pel qual es regulen l'organització de la funció informàtica, la utilització dels sistemes d'informació i el Registre de Fitxers Informatitzats en l'àmbit de l'administració de la Generalitat, crea el Registre de Fitxers Informatitzats de l'administració de la Generalitat, com a òrgan encarregat de la coordinació de les actuacions registrals previstes en la normativa de protecció de dades personals, i exigix, juntament amb la inscripció obligatòria en el Registre General estatal de Protecció de Dades, la inscripció en este Registre autonòmic dels fitxers informatitzats de dades personals creats o gestionats pels distints òrgans i entitats de la Generalitat. En l'article 12 d'esta norma es regula el procediment d'inscripció dels fitxers informatitzats comprensius de dades personals, en què destaca la necessitat de notificació preliminar, en el Registre de Fitxers Informatitzats de l'administració de la Generalitat, de l'ompliment del model normalitzat de l'Agència estatal, com a requisit previ a l'aprovació, publicació i inscripció dels fitxers.  
El Consell Jurídic Consultiu, com a suprem òrgan consultiu del Consell de la Generalitat i de la seua Administració, així com de les administracions locals, de les universitats públiques i de les altres entitats i corporacions de Dret Públic de la Comunitat Valenciana no integrades en l'administració Autonòmica, necessita per al correcte exercici de les seues atribucions l'emmagatzemament de diversa informació de caràcter personal continguda en els expedients que li són remesos per les autoritats consultants. Igualment necessita el tractament de la informació relativa a la tramitació dels expedients del seu propi personal, o a la gestió de les persones receptores de les seues publicacions.  
Pel que antecedix, segons el que disposa l'article 20 apartats e) i i) del Reglament del Consell Jurídic Consultiu de la Comunitat Valenciana, aprovat pel Decret del Govern Valencià 138/1996, de 16 de juliol, i complits els tràmits previstos en l'article 12 del Decret 96/1998, de 6 de juliol, del Govern Valencià, resolc  
Primer  
La present Resolució té com a objecte la creació i la regulació dels fitxers informatitzats de caràcter personal del Consell Jurídic Consultiu de la Comunitat Valenciana que s'indiquen en l'annex, de conformitat amb el que establix l'article 20 de la Llei Orgànica 15/1999, de 13 de desembre, de Protecció de Dades de Caràcter Personal.  
Segon  
S'adoptaran les mesures de gestió i organització que siguen necessàries per a assegurar la confidencialitat, seguretat i integritat de les dades, així com les que conduïxen a fer efectives les garanties, obligacions i drets reconeguts en la Llei Orgànica 15/1999.  
Tercer  
La present Resolució entrarà en vigor l'endemà de la seua publicació en el Diari Oficial de la Generalitat.  
València, 6 de novembre del 2006.. El president: Vicente Garrido Mayol.  
ANNEX  
Relació de fitxers informatitzats de dades de caràcter personal del Consell Jurídic Consultiu de la Comunitat Valenciana.  
1r. NOM DEL FITXER: REGISTRE GENERAL D'ENTRADA/EIXIDA.  
a) FINALITAT I USOS PREVISTOS: registrar l'entrada de documents presentats davant del Registre General i registrar d'eixida els oficis enviats a altres entitats o persones físiques.  
b) PERSONES O COL·LECTIUS D'ON S'OBTENEN LES DADES: persones físiques o representants de persones jurídiques que presenten sol·licituds o oficis al Consell Jurídic Consultiu, o a les quals se'ls remet documentació.  
c) PROCEDIMENT D'ARREPLEGADA DE LA INFORMACIÓ: a través del registre dels documents presentats.  
d) ESTRUCTURA BÀSICA DEL FITXER:  
. Dades identificatives: nom i cognoms.  
e) CESSIONS: cap.  
f) RESPONSABLE: Secretaria General del Consell Jurídic Consultiu.  
g) SERVICIS DAVANT ELS QUALS EXERCITAR ELS DRETS D'ACCÉS, CANCEL·LACIÓ I RECTIFICACIÓ: Secretaria General del Consell Jurídic Consultiu.  
h) MESURES DE SEGURETAT APLICABLES: les corresponents al nivell bàsic, d'acord amb el que establix el Reglament de Mesures de Seguretat.  
2n. NOM DEL FITXER: PERSONAL I NÒMINES.  
a) FINALITAT I USOS PREVISTOS: gestionar tot el personal que treballa en el Consell Jurídic Consultiu (alts càrrecs, funcionaris, interins, laborals, eventuals), així com tot el referent a les seues retribucions, cotitzacions, etc.  
b) PERSONES O COL·LECTIUS D'ON S'OBTENEN LES DADES: de tot el personal que treballa en el Consell Jurídic Consultiu.  
c) PROCEDIMENT D'ARREPLEGADA DE LA INFORMACIÓ: documentació del propi interessat o de l'administració en paper.  
d) ESTRUCTURA BÀSICA DEL FITXER:  
. Dades identificatives: nom i cognoms, DNI/NIF, número Seguretat Social/Mutualitat, adreça, telèfon, número de registre de personal.  
. Dades de caràcter personal: estat civil, família, data i lloc de naixement, edat, sexe, nacionalitat.  
. Dades acadèmiques i professionals: formació, historial i experiència professional.  
. Detalls d'ocupació i carrera administrativa: cos/escala, categoria/grau, lloc de treball, historial del treballador.  
e) CESSIONS: cap.  
f) RESPONSABLE: Secretaria General del Consell Jurídic Consultiu.  
g) SERVICIS DAVANT ELS QUALS EXERCITAR ELS DRETS D'ACCÉS, CANCEL·LACIÓ I RECTIFICACIÓ: Secretaria General del Consell Jurídic Consultiu.  
h) MESURES DE SEGURETAT APLICABLES: les corresponents al nivell bàsic, d'acord amb el que establix el Reglament de Mesures de Seguretat.  
3r. NOM DEL FITXER: SUBSCRIPTORS REVISTA ESPAÑOLA DE LA FUNCIÓN CONSULTIVA.  
a) FINALITAT I USOS PREVISTOS: llista dels subscriptors (interessats o institucions) als quals cal enviar els exemplars de la Revista Española de la Función Consultiva.  
b) PERSONES O COL·LECTIUS D'ON S'OBTENEN LES DADES: interessats que se subscriuen voluntàriament o institucions a les quals s'envia la revista.  
c) PROCEDIMENT D'ARREPLEGADA DE LA INFORMACIÓ: directament dels interessats i les dades de les institucions a través de la consulta en guies de servicis i/o consulta telefònica.  
d) ESTRUCTURA BÀSICA DEL FITXER:  
. Dades identificatives: nom i cognoms, adreça i organisme/institució on treballa.  
e) CESSIONS: cap.  
f) RESPONSABLE: Secretaria General del Consell Jurídic Consultiu.  
g) SERVICIS DAVANT ELS QUALS EXERCITAR ELS DRETS D'ACCÉS, CANCEL·LACIÓ I RECTIFICACIÓ: Secretaria General del Consell Jurídic Consultiu.  
h) MESURES DE SEGURETAT APLICABLES: les corresponents al nivell bàsic, d'acord amb el que establix el Reglament de Mesures de Seguretat.  
4t. NOM DEL FITXER: REGISTRE D'EXPEDIENTS.  
a) FINALITAT I USOS PREVISTOS: registre dels expedients sotmesos a consulta del Consell Jurídic Consultiu.  
b) PERSONES O COL·LECTIUS D'ON S'OBTENEN LES DADES: Conselleria o organisme consultant.  
c) PROCEDIMENT D'ARREPLEGADA DE LA INFORMACIÓ: expedients remesos per les conselleries o organismes.  
d) ESTRUCTURA BÀSICA DEL FITXER:  
. Dades identificatives: nom i cognoms, número d'expedient de la Conselleria o organisme consultant.  
e) CESSIONS: cap.  
f) RESPONSABLE: Secretaria General del Consell Jurídic Consultiu.  
g) SERVICIS DAVANT ELS QUALS EXERCITAR ELS DRETS D'ACCÉS, CANCEL·LACIÓ I RECTIFICACIÓ: Secretaria General del Consell Jurídic Consultiu.  
h) MESURES DE SEGURETAT APLICABLES: les corresponents al nivell bàsic, d'acord amb el que establix el Reglament de Mesures de Seguretat.  
5é. NOM DEL FITXER: DICTÀMENS DEL CONSELL JURÍDIC CONSULTIU.  
a) FINALITAT I USOS PREVISTOS: informació interna sobre els dictàmens emesos pel Consell Jurídic Consultiu.  
b) PERSONES O COL·LECTIUS D'ON S'OBTENEN LES DADES: de les conselleries o organismes que remeten els expedients en què figuren les dades.  
c) PROCEDIMENT D'ARREPLEGADA DE LA INFORMACIÓ: a través de les dades que figuren en els expedients.  
d) ESTRUCTURA BÀSICA DEL FITXER:  
. Dades especialment protegides: salut i vida sexual.  
. Dades identificatives: DNI/NIF, número de la Seguretat Social/Mutualitat, adreça, número de Registre de Personal.  
. Dades de caràcter personal: estat civil, família, data i lloc de naixement, edat i sexe.  
. Dades d'ocupació i carrera administrativa: cos/escala, categoria/grau i lloc de treball.  
. Dades d'informació comercial: activitats i negocis.  
. Dades econòmiques i financeres: nòmina.  
e) CESSIONS: cap.  
f) RESPONSABLE: Secretaria General del Consell Jurídic Consultiu.  
g) SERVICIS DAVANT ELS QUALS EXERCITAR ELS DRETS D'ACCÉS, CANCEL·LACIÓ I RECTIFICACIÓ: Secretaria General del Consell Jurídic Consultiu.  
h) MESURES DE SEGURETAT APLICABLES: les corresponents al nivell alt, d'acord amb el que establix el Reglament de Mesures de Seguretat.


Còpia Permalink ELI